Folkekirken bor i telt side om side med de unge campister på Nibe Festival. Her har der hele ugen været fuldt hus.

Når festivalteltet om morgenen er blevet varmet godt op af solen, flygter de tømmermændsramte unge hen, hvor der er vand. Det er der i Folkekirkens telt lige ved siden af teltpladsen. Hele ugen har Folkekirken serviceret de unge med skygge, vand, saft og kage. - Vi giver dem et pusterum, hvor de kan slappe af, siger sognepræst Christian Roar Pedersen. Pusterummet udnytter de unge og får gratis vand og opladt deres mobiltelefoner. Hør herunder hvorfor sognepræsten har rykket kirken ind på campingområdet i Nibe.